text: TV SYD skal have ny direktør
  03 september 2012 kl. 12.35
  Ved årsskiftet går TV SYDs nuværende adm. direktør Hans Egon Lorenzen på pension efter næsten 25 års virke på den regionale tv-station for Syd- og Sønderjylland.
  Hans Egon Lorenzen fylder snart 68 år og har været direktør for TV SYD siden september 2006 efter en lang årrække forinden som administrationschef. 
  Derfor bliver stillingen som adm. direktør nu slået op i nær fremtid, og en ny direktør ventes fundet i slutningen af november måned med tiltrædelse ved årsskiftet. Udvælgelsen sker i samarbejde med Mercuri Urval.
  - Hans Egon Lorenzen efterlader en sund økonomi og en veldrevet tv-station, der i starten af det nye år flytter ind i et moderne mediehus til sin afløser, siger Jacob Ejs, der er formand for TV SYD A/S.
  